Koronavirus: KKNK gaan nie voort nie | Maroela Media
In die lig van toenemende kommer oor die nuwe koronavirus (Covid-19) het die bestuur en direksie van die Klein Karoo Nasionale Kunstefees (KKNK) besluit dat dié fees op Oudtshoorn nie soos beplan van 23 tot 29 Maart 2020 sal voortgaan nie.
"Die besluit is nie ligtelik geneem nie, en is voorafgegaan deur indringende konsultasie met gesondheidsowerhede, die plaaslike regering, die hoofborg, Absa, vennote en ander rolspelers," het Hugo Theart, artistieke direkteur van die fees, in 'n verklaring gesê. "Dit is in die openbare belang van almal wat betrokke is by die fees – kunstenaars, sakevennote, besoekers en dorpenaars – dat ons dié moeilike besluit geneem het."
Alle rolspelers van die onderskeie bedrywe wat deur dié besluit geraak word – kunstenaars, feesgangers wat reeds kaartjies gekoop het, verskaffers, en ander vennote – sal so spoedig moontlik ingelig word oor die pad vorentoe. Verskeie moontlikhede is op die tafel; die uitkoms sal bepaal word deur riglyne van die nasionale regering, en in hoe 'n mate die COVID-19-pandemie internasionaal ontwikkel, het die organiseerders bygevoeg.
Hou gerus die KKNK se sosiale media en webblad dop vir verdere aankondigings: Facebook, Twitter en Instagram
Koronavirus: Talle nuwe gevalle in SA aangemeld
Die hoender is nou kaal gepluk. Ek het idee daar is daagliks meer mense in winkelsentrums en by waterfronte in die land as by die KKNK. Wat van naweke by ons strande? Een van die dae is dit skoolvakansie, nie lank daarna nie paasnaweek.
Jig, Inniebos is eers 24 Junie, maar so is die realiteit nou met ons. Geen mens kan mos nou onverskillig wees nie.
Waarom nie liewers maatreels tref soos maskers dra en gereeld handewas fasiliteite gedurende en tussen vertonings nie. Afstel is darem 'n baie drastiese stap.